Leksinqton və Konkord döyüşləri
Leksinqton və Konkord döyüşləri (ing. Battles of Lexington and Concord ) — ABŞ İstiqlal müharibəsi zamanı ilk silahlı toqquşmalar. Onlar 19 aprel 1775-ci ildə Massaçusets ştatının Midlseks qraflığında, Boston yaxınlığındakı Leksinqton, Konkord, Linkoln, Menotomi (indiki Arlinqton) və Kembric şəhərlərində baş vermişdir. Bu toqquşmalar Britaniya və onun kontinental Britaniya Şimali Amerikasındakı On üç müstəmləki arasında hərbi əməliyyatlara start vermişdir.